කුලී පදනම මත වාහන ලබාගෙන ව්‍යාජ ලියකියවිලි සකස්කර අලෙවි කිරීමේ ජාවාරමක් සිදුකරගෙන ගිය ස්ථානයක් පොලිසියව විසින් වටලා තිබෙනවා.පොලිසිය පැවසුවේ සිදුකළ මෙම වැටලීමේදී දෙදෙනෙකු අත්අඩංගුවට ගෙන වාහන 17ක් සිය භාරයට ගත් බවයි.මුල්ලේරියාව පොලීසියට ලද තොරතුරක් මතයි මෙම වැටලීම සිදුකර ඇත්තේ.සැකකරුවන් විසින් ව්‍යාජ හැඳුනුම්පත්, රියදුරු බලපත්‍ර වාහන කුලී පදනම මත ලබාදෙන ආයතන වෙත ඉදිරිපත් කර, වාහන කුලීයට ගෙන ඒවායේ එන්ජින් අංක වෙනස් කර හෝ කැබලි කර විකුණන බවටයි අනාවරණය වී ඇත්තේ.